
компонент, базовый опытный участок, изучено и проанализировано влияние 


микроклимат, химический анализ, Айдар-Арнасойской озерной системы на 
гидрохимия. окружающую среду. 
КИРИШ 


Минтакамиз арид худудда жойлашганлиги сабабли, бош муаммо - сув эканлигини 
кунлик ҳаётимиз ёки матбуотимиз орқали чоп этилаётган маколалар хам кўрсатиб турибди. 
Бугунги кунда республикамиз ҳудудидаги сув манбалардан оқилона фойдаланмаслик 
оқибатида, табиий равишда пайдо бўлган сув ҳавзалари қуриб (Орол денгизи) 
бораётганлигини ва баъзи бир ҳудудларда эса ташлама кўллар (Айдар-Арнасой, Сариқамиш 
ва Денгизкўл) нинг акваторияси кенгайиб, ўзига хос бўлган экотизимлар 
шаклланаётганлигини кўриш мумкин. Ушбу экотизим ёки сув ҳавзаларини атроф-муҳит 
ландшафтларига кўрсатаётган таъсирини ҳар томонлама ўрганиш ва уни таҳлил қилиш 
орқали, янгидан пайдо бўладиган “Орол муаммо” си каби экологик муаммоларни олди 
олинган бўлар эди. 

АСОСИЙ ҚИСМ 

Биз ҳам сув ҳавзалари атрофида бўлаётган табиий географик жараёнларни ўрганиш 
максадида, Айдар-Арнасой кўллар тизимида кўп йиллик кузатиш ишлари олиб 
бормоқдамиз. Арид ҳудудда ҳосил бўлган Айдар-Арнасой кўллар тизими ўзгарувчан 
экотизим ҳисобланади. Экотизимдаги ўзгаришлар ландшафтнинг ҳамма компонентларига, 
биринчи навбатда ўсимлик, хайвонот, ер ости сув сатҳи ва уни минераллашиш даражасига 
ҳам таъсир кўрсатади. Иккинчи томондан арид ҳудудда ўзига хос микроиқлим ҳосил бўлиб, 
атроф-муҳит иқлимига ҳам таъсир кўрсатмокда. Атроф-муҳит иклимидаги ўзгаришлар шу 
жойда тупроқларга, ўсимлик копламига ва ҳайвонот оламига ҳам ўзгаришга олиб келмокда. 
Ушбу экотизимлардаги ўзгаришларни ўрганиш, таҳлил қилиш ва олдиндан башорат қилиш 
катта илмий ҳамда амалий аҳамиятга эга. 

Айдар-Арнасой кўллар тизими ва унинг атрофида олиб борилган тадқиқотлар 
ландшафт компонентларининг биттаси (сув, ўсимлик ва бошқалар) ёки баъзи табиий 
жараёнлар (қирғоқ емирилиши, шўрланиш, сув шўрлиги ва бошқалар) билан чегараланган. 
Биз олиб бораётган тадқиқотлар комплекс характерга эга бўлиб, Айдар-Арнасой кўллар 
тизимининг пайдо бўлишидан ҳозирга қадар ривожланиши ҳамда сув режими, 
гидрокимёси, сув-туз баланси, ўсимликлари, ҳайвонот олами, уларнинг ўзаро таъсири 
туфайли кўллар экотизимининг шаклланиши, кўлларнинг ўраб турган атроф ҳудудлар 
иқлимига, тупроқларига, ўсимликларига, ер ости сувларига таъсирлари тадқиқ қилинади. 
Албатта олдинги олинган маълумотларнинг ҳам илмий қиймати каттадир. Биз ҳозир олган 


маълумотлар билан олдинги олинган маълумотларни ўзаро таққослаб хулосалар берамиз. 

Тупланган ҳамма материаллар тартибга солинади, карталар тузилади ва географик 
информация тизими (ГИС) асосида рўй бераётган жараёнларни кўрсатувчи моделлар 
тузилади. 

Ҳозирги кунда Айдар-Арнасой кўллар тизими майдони 3702 км? ва сув ҳажми 44,1 
км ни ташкил қилган улкан сув ҳавзасига айланди. Айдар-Арнасой кўллар тизими ва унинг 
ботиғи катта майдонни эгаллаганлиги туфайли ҳам, бир вақтда комплекс ўрганиш ҳамда 
кузатиш ишлари олиб бориш бир мунча қийинчилик (йўл, вақт ва маблағ) лар туғдиради. 
Шу сабабли ҳам, Айдар-Арнасой кўллар тизими қирғоқларида ландшафт хусусиятига кўра 
бир-биридан фарқ қиладиган 3 та таянч тажриба участкалари ажратилди. 

Биз биринчи таянч тажриба участкаси сифатида, Қли коллекторининг (Сангзор 
дарёсининг қуйи оқими) Тузкон кўлига қуйилиш жойини танланди. Ҳудуд Қли коллектори 
томонидан келтирилган аллювиал ётқизиқлар билан қопланган. Аллювиал ётқизиқлар 
билан қопланган бу ҳудудда, тупроқ, ўсимлик ва кўл қирғоқларининг ривожланиши, Айдар- 
Арнасой ҳавзасининг бошка ҳудудларидан тубдан фарқ қилади. 

Иккинчи таянч тажриба участкаси Айдар-Арнасой кўллар тизимининг жанубий 
қирғоқларидан, яъни Шимолий Нурота тоғ тизмаси емирилиши натижасида вужудга келган 
пролювиал ётқизиқлар билан қопланган ҳудудни танланди. Дала экспедициялари даврида 
пролювиал ётқизиқларга боғлиқ ҳолда, тупроқ ва ўсимликларнинг хусусиятлари биринчи 
таянч тажриба участкасидаги тупроқ ва ўсимликларидан фарқ қилиниши аниқланди. 

Учинчи таянч тажриба участкаси Айдар-Арнасой кўллар тизимининг шимолий 
қисмида, Боймурот қишлоғининг кўл билан туташ жойи танланди. Бу ҳудуд Қизилқум 
чўлининг қумлари билан қопланган. Шу сабабли ҳам кўл қирғоқлари, дастлабки иккита 
таянч тажриба учаскасидан фарқ қилиб қўлтиқлари кўп ва эгри-бугри кўринишга эгадир. 

Дала экспедициялар давомида таянч тажриба участкаларининг табиий компанент ва 
ландшафтлари ҳамда кўл қирғоқлари комплекс равишда ўрганилади. Тадқиқотлар 
жараёнида метеорологик асбоблар (аспирацион психрометр, қўл анемометри, тупроқ 
термометрлари ва бошқа портатив аппаратлардан) ёрдамида ҳарорат, намлик, босим ва 
шамолни сутка давомида, ойлик ва фаслий ўзгаришларини кузатиб борилди ва ўтган йиллар 
даврида аниқланган маълумотларга нисбатан таққослаб кўрилди. Кимёвий таҳлил учун 
ландшафтнинг табиий компанентлари бўлган, сув, тупроқ ва ўсимликлардан намуналар 
олиб, текшириш учун Самарқанд Давлат университети кошидаги “Микроэлементлар” 
лабораториясига юборилади ва комплекс равишда ўрганиб чиқилди. 

Айдар-Арнасой кўллар тизимидаги таянч тажриба участкасида олиб борилган 
комплекс тадқиқотлар натижасида, кўлнинг пайдо бўлиш тарихи ва ҳозирги ҳолати 


тўғрисида маълумотлар тўпланиб, келажакда бўлиши мумкин бўлган ўзгаришлар ҳақида 

илмий башоратлар ишлаб чикилмокда. 3 та таянч тажриба участкасини урганган холда, 
Айдар-Арнасой хавзаси ландшафтлари ва уларнинг таксономик бирликлари хакида 
маълумотларга эга бўлиш мумкин. Бу маълумотларга таянган холда, халқ хўжалигини 
турли соҳаларини ривожлантириш мумкин. 

Таянч тажриба участкасидаги иқлим элементларини комплекс ўрганган холда, 
қишлоқ хўжалиги экинларини экиш, экотуристик маршрут йўналишларини аниқлаш, 
чорвачилик соҳасида яйловларнинг маҳсулдорлиги, балиқчилик ва мўйначилик соҳаларини 
янада ривожлантириш имкониятлари вужудга келади. 

ХУЛОСА 

Айдар-Арнасой ботиғидаги 3 та таянч тажриба участкасидан маълумотлар, кузатиш 
ва ўрганиш методларини андоза сифатида бошка йирик сув объектлари (Сариқамиш кўли, 
Денгизкўл, Қорақир кўллари ва йирик сув омборлари) да фойдаланиш мумкин. 

Айдар-Арнасой кўллар тизими ва унинг атроф-муҳит ландшафтлар динамикасини 
ўрганиш мақсадида олиб борилган тадқиқотларда қуйидаги ишларни бажариш 
режалаштирилган: 

- кўл акваториясининг вақт давомида ўзгариб туришини энг характерли даврларга 
бўлиш ва уни карталарда кўрсатиш; 

- кўл сувининг ҳозирги ҳолатдаги кирим-чиқим балансини аниқлаш; 

- кейинги йиллар бўйича тузларнинг кирим-чиқим балансини аниқлаш; бунинг учун 
кўлларга коллектор-зовур сувлари орқали йил давомида тушадиган тузлар миқдори 
аниқланади, ҳар бир коллектор-зовурдан олинадиган сувларни кимёвий таҳлил қилиш 
ишлари бажарилади; 

- кўл суви таркибидаги асосий ионлардан ташкари феноллар, нитратлар, пестицидлар, 
баъзи оғир металлар миқдори аниқланиб кўлнинг асосий гидрокимёвий ҳолати баҳоланади. 
Бу таҳлиллар кулдаги балиқлар ва баъзи сувда сузувчи қушларга сувдаги ортиқча 
элементларнинг таъсирини ўрганиш учун зарур; 

- кўлнинг иқлим шаклланишидаги ҳиссаси ва уларнинг атрофдаги микроиқлимга 
таъсир кўлами ўрганилади. Бу иш метеорологик асбоблар ёрдамида махсус ўлчашлар билан 
аниқланилади; 

- кўлнинг атроф ҳудудлар ер ости сувларига таъсири: сув сатҳига, йиллик режимига, 
гидрокимёвий ҳолатига ва бошкалар; 

- кўлга тушадиган сув микдорининг кўпайиш ва камайишига боғлиқ ҳолда кўл 
акваториясининг ўзгаришини башоратлаш; 


- кўл суви шўрлигининг ортиши ва камайиши флора ҳамда фаунада акс этиши; 

- кул экотизими ва атрофини ураб турган чул, тог олди текислик ва тог геотизимлари 
Уртасидаги Узаро таъсирлар урганилади. 

